**IZVJEŠTAJ U VEZI SA KONSULTOVANJEM ZAINTERESOVANE JAVNOSTI**

**ZA IZRADU NACRTA STRATEGIJE RAZVOJA SISTEMA SOCIJALNE I DJEČJE ZAŠTITE ZA PERIOD OD 2023. DO 2027. GODINE SA AKCIONIM PLANOM ZA 2023. GODINU**

Shodno članu 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl list CG“, broj 41/18), a u vezi sa članom 17 Zakona o socijalnoj i dječjoj zaštiti (“Sl. list CG”, br. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21 i 3/23), Ministarstvo rada i socijalnog staranja je dana 23. januara 2023. godine objavilo javni poziv organima, organizacijama, udruženjima i pojedincima (u daljem tekstu: zainteresovana javnost) da se uključe u postupak pripreme Nacrta Strategije razvoja sistema socijalne i dječje zaštite za period od 2023. do 2027. godine sa Akcionim planom za 2023. godinu i dostave inicijative, predloge, sugestije i komentare u pisanom i elektronskom obliku Ministarstva rada i socijalnog staranja, na adresu: Podgorica, Rimski trg broj 46, i na e-mail: ivana.sukovic@mif.gov.me i ivana.boskovic@mrs.gov.me u roku od 15 dana od dana objavljivanja javnog poziva. Konsultovanje podrazumijeva davanje inicijativa, predloga, sugestija i komentara u početnoj fazi pripreme strateškog dokumenta.

Konsultacije su bile otvorene zaključno sa 7. februarom 2023. godine.

Tokom ovog perioda na navedene e-mail adrese su pristigle sljedeće sugestije, predlozi i komentari:

**NVU „Naše doba“:**

Prema predlogu NVU “Naše doba” potrebno je informisati starije koji uglavnom nijesu upoznati sa pravima iz oblasti socijalne zaštite. Konkretno, nije im poznato u kojim slučajevima imaju određena prava, kako mogu dobiti materijalnu pomoć ili uslugu. Takođe, uz informaciju o tome potrebno je izraditi i uputstvo kome treba da se obrate da bi ostvarili neko pravo, sa informatičkom tehnologijom bilo bi izvodljivo, kada bi za svakog osiguranika podaci iz oblasti radnih odnosa, zdravstvene i socijalne zaštite  bili povezani u sistem i tada bi sam sistem  mogao prepoznati  situaciju u kojoj se nalazi osiguranik  - njegove potrebe i mogućnost da ostvari pravo iz socijalne zaštite. Rezultat bi bio da korisnik automatski dobija obavještenje i novoostvarenom pravu i mogla bi mu biti ponuđena usluga (a ne da mora sam tragati gdje koje pravo može ostvariti).

Takođe, sugerisano je da se u aktivnosti više uključe volonteri. Naime, nekim starijim ljudima je potrebna neka vrsta pomoći, a neki imaju vremena i volje da pomognu drugima (i starijima i mlađima). Volontere treba organizovati – okupiti ih, odrediti koje vrste pomoći oni mogu pružiti, podučiti ih, povezati sa onima kojima je potrebna njihova pomoć. Postoje volonterske organizacije, ali uglavnom okupljaju mlade ljude, a imajući u vidu da i stariji mogu volontirati, u tom smislu treba ih i organizovati.

**Marina Bećirović (majka, predsjednica Udruženja AUTIZAM - NEVIDLJIVE OSOBE, članica UO u JU Zavod "Komanski most"), dala je sljedeće sugestije i predloge:**

Treba uspostaviti bolju saradnju sa roditeljima (porodicom/starateljima) osoba sa invaliditetom ili sa samim osobama sa invaliditetom, gdje je to moguće, a sve iz razloga kako bi realnije i tačnije znalo koji su to problemi sa kojima se suočavaju, kao i pokušati da se na taj način nađu najbolja rešenja za osobe sa invaliditetom i njihove porodice. Posebno se treba osvrnuti na korisnike koji imaju autizam i pomoći porodicama da se izbore sa izazovima.

Predloženo je da se pod hitno zaustavi dalja institucionalizacija osoba sa autizmom, a kako bi proces deinstitucionalizacije išao u što bržem i boljem smjeru kroz uključivanje, osnaživanju i aktivno učešće roditelja/staratelja, kao i da se radi na unaprjeđenju broja posjeta korisnicima usluga, te da se ovim strateškim dokumentom razmotri cijena usluga, kao i mogućnost plaćanja putnih troškova i drugih subvencija za roditelje/staratelje koji se nalaze u nezavidnoj materijalnoj situaciji.

Do roka za dostavljanje inicijativa, predloga, sugestija i komentara navedenog u javnom pozivu, odnosno zaključno sa 7. februarom 2023. godine nisu dostavljeni druge inicijative, predlozi, sugestije i komentari.

Ministartvo rada i socijalnoig staranja će prilikom izrade Nacrta Strategije razvoja sistema socijalne i dječje zaštite za period od 2023. do 2027. godine sa Akcionim planom za 2023. godinu uzeti u obzir dostavljeneinicijative, predloge, sugestije i komentare.